ROMÂNIA








SE APROBĂ
JUDEŢUL TIMIŞ







PRIMAR
MUNICIPIUL TIMIŞOARA




          Dr. Ing. Gheorghe Ciuhandu
DIRECŢIA DEZVOLTARE
Serviciul Dezvoltare Locală şi Integrare Europeană (SDLIE)
SC2010 – 22886/27.09.2010
REFERAT
privind modificarea Hotărârii Consiliului Local nr. 438/24.11.2009 privind trecerea unor imobile (construcţie nefinalizată şi teren) din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara
În baza Hotărârii de Guvern nr. 866/16 august 2002 s-a transferat clădirea nefinalizată a Spitalului Clinic Municipal, situat în Calea Torontului, din domeniul privat al statului şi din administrarea Ministerului Sănătăţii şi Familiei în domeniul public al municipiului Timişoara şi administrarea Consiliului Local, iar predarea-primirea s-a efectuat prin semnarea Protocolului nr. SC2003-1538/30.01.2003. Din cauza lipsei de fonduri, construcţia nu a fost finalizată, din anul 2000 s-au sistat lucrările de construcţie, în prezent construcţia fiind în conservare.
Prin adresa cu nr. de ieşire 4812/14.05.2009, înregistrată la Primăria Municipiului Timişoara cu nr. SC2009-010265/15.05.2009, Ministerul Sănătăţii şi-a exprimat intenţia de a înfiinţa, la Timişoara, un Institut Regional de Oncologie. Iniţiativa se justifică prin faptul că incidenţa cancerului în rândul populaţiei în România este în continuă creştere, iar Timişoara este un centru regional care deserveşte majoritatea pacienţilor din zonele învecinate (Caraş-Severin, Mehedinţi, Arad, Hunedoara etc). În România funcţionează în prezent trei institute de oncologie, la Bucureşti şi Cluj, şi la Iaşi, zona de Vest rămânând descoperită sub acest aspect.

Drept urmare, prin Hotărârea Consiliului Local al Municipiului Timişoara nr. 203/26.05.2009 s-a aprobat trecerea imobilului construcţie nefinalizată denumită "investiţia Spitalul Clinic Municipal" cu nr. de inventar 18548, situat în Timişoara, Calea Torontalului, pe parcelele cu nr. top 23482/2, 23483/3, 23485/2, 23484/2/1, înscrise în CF nr. 85320, din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara.

Întrucât construcţia nefinalizată denumită “investiţia Spitalul Clinic Municipal” este situată efectiv doar pe 2 parcele, respectiv pe parcela cu nr. top 23485/2 şi pe parcela cu nr. top 23484/2/1, iar prin conversia CF nr. 85320, parcela cu nr. top 23485/2 a fost înscrisă în C.F. nr. 416654 şi parcela cu nr. top 23484/2/1 a fost înscrisă în C.F. nr. 416655, a fost necesară emiterea unei noi hotărâri de consiliu local, cu noile date de identificare. Astfel, a fost adoptată Hotărârea Consiliului Local al Municipiului Timişoara nr. 369/27.10.2009 privind trecerea unui imobil din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara.
Prin Adresa de la Ministerul Sănătăţii cu nr. de ieşire 31548/23.11.2009, înregistrată la Primăria Municipiului Timişoara cu nr. CDD2009-000238/24.11.2009, ni s-a solicitat modificarea Hotărârii Consiliului Local al Municipiului Timişoara nr.369/27.10.2009, în sensul transmiterii în administrarea Ministerului Sănătăţii a imobilului (construcţie nefinalizată şi teren) Spitalul Clinic Municipal Timişoara, urmând ca la finalizarea obiectivului de investiţii imobilul să fie trecut în domeniul public al statului şi administrarea Ministerului Sănătăţii, invocându-se prevederile art. 5, alin. 1 din Hotărârea de Guvern nr. 1705/29 noiembrie 2006 pentru aprobarea inventarului centralizat al bunurilor din domeniul public al statului, potrivit căruia „Imobilizările corporale în curs de execuţie reprezintă investiţii neterminate efectuate în regie proprie sau în antrepriză şi se trec în categoria imobilizărilor finalizate după recepţia, darea în folosinţă sau punerea în funcţiune a acestora, după caz”, precum şi dispoziţiile Anexei nr. 1 la Ordinul Ministerului Economiei şi Finanţelor nr. 428/11.06.2007 pentru aprobarea Precizărilor privind inventarierea bunurilor din domeniul public al statului, conform cărora în inventarele bunurilor proprietate publică a statului se cuprind „numai bunurile din domeniul public al statului, nu şi a investiţiilor în curs”.

În urma aceste adrese, Consiliul Local al Municipiului Timişoara a aprobat Hotărârea nr. 438/24.11.2009 privind trecerea unor imobile (construcţie nefinalizată şi teren) din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara, care la articolul 1 aprobă trecerea imobilului (construcţie nefinalizată şi terenul aferent) denumit "investiţia Spitalul Clinic Municipal" din domeniul public al Municipiului Timişoara şi administrarea Consiliului Local al Municipiului Timişoara în administrarea Ministerului Sănătăţii, în vederea realizării Institutului Regional de Oncologie din Timişoara, iar la alin. (2) al aceluiaşi articol prevede faptul că, la finalizarea obiectivului de investiţii, imobilul şi cele 2 parcele pe care este amplasat vor trece în domeniul public al Statului Român şi administrarea Ministerului Sănătăţii. 
În Monitorul Oficial nr. 866/11.12.2009 a fost publicată Hotărârea de Guvern nr. 1.521/02.12.2009 privind unele măsuri în vederea  înfiinţării Institutului Regional de Oncologie Timişoara.
Prin adresa cu nr. de ieşire 35207/09.09.2010, înregistrată la Primăria Municipiului Timişoara cu nr. SC2010-021885/14.09.2010, Ministerul Sănătăţii ne solicită modificarea Hotărârii Consiliului Local al Municipiului Timişoara cu nr. 438/24.11.2009, în sensul aprobării de către Consiliul Local al Municipiului Timişoara a transmiterii dreptului de proprietate pentru obiectivul de investiţii în stadiul actual (construcţie nefinalizată şi teren aferent) din domeniul public al municipiului Timişoara în domeniul public al statului, în baza articolului 9 alin. (2) din Legea nr. 213/1998 privind proprietatea publică şi regimul juridic al acesteia, urmând ca transmiterea dreptului de administrare să se realizeze prin hotărâre de Guvern.
Având în vedere cele menţionate mai sus,
PROPUNEM

- modificarea articolului 1 din Hotărârea Consiliului Local al Municipiului Timişoara cu nr. 438/24.11.2009, articol care va avea următorul conţinut:
„Se aprobă trecerea imobilului construcţie nefinalizată denumită “investiţia Spitalul Clinic Municipal” cu nr. de inventar 18548, situat în Timişoara, Calea Torontalului şi a celor 2 parcele pe care este situat, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr.416655, din domeniul public al Municipiului Timişoara în domeniul public al statului român, în vederea realizării Institutului Regional de Oncologie din Timişoara”. 

- modificarea articolului 4 din Hotărârea Consiliului Local al Municipiului Timişoara cu nr. 438/24.11.2009, articol care va avea următorul conţinut:
„În cazul în care construcţia Institutului Regional de Oncologie din Timişoara nu demarează în termen de maxim 2 ani de la data emiterii prezentei hotărâri, imobilul construcţie nefinalizată denumită “investiţia Spitalul Clinic Municipal” cu nr. de inventar 18548, situat în Timişoara, Calea Torontalului şi cele 2 parcele pe care este situat, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr.416655, vor reveni în domeniul public al Municipiului Timişoara şi administrarea Consiliului Local al Municipiului Timişoara.”

- restul prevederilor din Hotărârea Consiliului Local al Municipiului Timişoara cu nr. 438/24.11.2009 vor rămâne nemodificate.

